
EXTRAS
DECIZIE Nr. 4/39
din 30 septembrie 2026
or. Sîngerei
	

Cu privire la autorizarea casării bunurilor uzate raportate la mijloace fixe, 
aflate în gestiunea I.P. „Incubatorul de Afaceri Sîngerei”

Având în vedere: Nota de fundamentare cu privire la autorizarea casării bunurilor uzate raportate la mijloace fixe, aflate în gestiunea I.P. „Incubatorul de Afaceri Sîngerei”;
În temeiul prevederilor art. 43 alin. (1) lit. c) al Legii privind administrația publică locală nr. 436/2006, Legii nr. 100/2017 cu privire la actele normative, Hotărârii Guvernului nr. 500/1998 despre aprobarea Regulamenului privind casarea bunurilor uzate, raportate la mijloacele fixe, Ordinul I.P. „Incubatorul de Afaceri Sîngerei” Nr. 2 din 20.07.2026 cu privire la constituirea comisiei de casare a mijloacelor fixe, Demersul I.P. „Incubatorul de Afaceri Sîngerei” nr. 3 din 23.07.2026,
Consiliul raional,
DECIDE:
1. Se autorizează casarea bunurilor uzate raportate la mijloacele fixe, aflate în gestiunea I.P. „Incubatorul de Afaceri Sîngerei”, conform Registrului actelor mijloacelor fixe ce urmează a fi casate (Anexa nr. 1).
2. Bunurile casate vor fi predate (după caz) spre utilizare agentului economic autorizat în acest domeniu. 
3. Contabilitatea I.P. „Incubatorul de Afaceri Sîngerei” va efectua trecerea la pierderi a mijloacelor fixe în sumă de 85589,19 lei, casate conform deciziei.
4. Se desemnează responsabilă de executarea prezentei decizii administrația I.P. „Incubatorul de Afaceri Sîngerei”, iar controlul asupra executării acesteia se atribuie vicepreședintelui raionului, dl Ivan CEBOTARI.
5. Comisia consultativă pentru Economie, Finanțe și Buget (dl N. Postoroncă) va monitoriza implementarea prevederilor prezentei decizii.   
6. Prezenta decizie poate fi contestată la Judecătoria Bălți (sediul Central, str.Hotinului, nr.43) în termen de 30 zile de la data comunicării, potrivit prevederilor Codului Administrativ al R.Moldova nr.116/2018.  

Preşedinta şedinţei		                                                                                Alina TABARCEA


CONTRASEMNAT:
Secretara interimară a Consiliului raional                                                      Angela MIHALIUC

